АҞӘА, хәажәкыра 29- Sputnik. Атуроператорцәа 2021 шықәсазтәи аԥхынра Аԥсны ахгара 20% рыла Адлер аасҭа имариахоит, 25% –Ҟрым аасҭа ҳәа азгәарҭоит. Абри атәы аанацҳауеит Урыстәыла атуроператорцәа р-Ассоциациа апортал.
Заанаҵтәи аԥсшьарҭа ҭыԥқәа рҿаҵара акциа хәажәкыра 31 рзы ихыркәшахоит. Атуроператор "Дельфин" адыррала заанаҵтәи аҿаҵарақәа рҳәаа иҭакны 50% атурқәа харҭәаауп, "TUI Россия" адыррала – 30-40%.
Аекспертцәа рыхәҭак иазырыԥхьаӡоит Аԥсны заанаҵтәи аҿаҵарақәа мшаԥымзазгьы имҩаԥыслоит ҳәа. Ари атенденциа иацхраауеит анҭыҵтә хырхарҭақәа рыҟамзаара, Краснодартәи атәылаҿацәи Ҟрыми ркурортқәа рҟны ахәқәа рыҳаракра.
Амилаҭтә туроператор "АЛЕАН" аекспертцәа адырра ҟарҵоит 15-процент аҭирақәа ишрыцлаз Аԥснытәи ахырхарҭаҿы, "Дельфин" адиректор Сергеи Ромашкин иазгәеиҭоит 40-процент атурқәа рҭаххара ишацлаз.
Атуроператор "Интурист" ахаҭарнакцәа ражәақәа рыла Аԥсны заанаҵтәи аҿаҵарақәа рхышәаҵышәа 3,5 еизҳаит.
Убри аан експертцәақәак агәаанагара рымоуп асезон алагамҭазы ахәԥсақәа ирыцлоит ҳәа.
"Атурқәа рыхәԥсақәа ирыцлар ҟалоит 5%, иреиҳамкәа, аотельқәа зтәу аԥсшьаҩцәа рыдрыԥхьаларц азы", - рҳәоит TUI Россиа аекспертцәа.
"Интурист" аекспертцәа ирҳәоит асезон аан апакеттә турқәа рыхәԥсақәа ирыцлоит ҳәа, Шәачаҟа авиабилеҭқәа рыхәԥса аҳаракра инадҳәаланы.
Атуроператорцәа ринформациала Аԥсны асасааирҭақәеи апансионатқәеи 2021 шықәсазтәи асезон азы stop sale нарышьҭуеит.
Атуроператор АЛЕАН аекспертцәа ирҳәоит stop sale ишаҵанакуа аклассқәа "люкс" ма "полулюкс".
2021 шықәсазы еиҳа иҿарҵо акурортқәа ирыҵаркуеит Гагра, Пицунда, Афон ҿыц. Бжьаратәла урыстәылаа 8 - 11 мшы рыԥсы ршьоит. TUI аекспертцәа иазгәарҭоит сынтәа 10 - 14 мшы аԥсшьара еиҳа ишаҿарҵахьо.
Иара убас шәаԥхьар ҟалоит: